Document ID: /roh_data/filtered/fineweb-2-filterrobots_roh.jsonl.gz/36083

Galmarini ha debutà il 2006 en la cuppa mundiala, curt suenter ses 20avel natalizi. Sia emprima plazza da podest da total 12, ha el festivà tar la cursa da chasa, cura ch'el è ì il 2011 ad Arosa sin plazza 3 tar il slalom parallel.
Als gieus olimpics a Sotschi, il 2014 ha el gudagnà sia emprima medaglia ad in'occurrenza gronda. En il slalom parallel è el vegnì battì dal Russ Vic Wild.
Aur en Corea dal Sid
2017 ha Galmarini lura gist mussà ina buna prestaziun er tar il campiunadi mundial en la Sierra Nevada, nua ch'el è ì per bronz. L'onn suenter è lura suandà ses pli grond success. Als gieus olimpics a Pyeongchang ha el daventà victur olimpic, ed ha battì en il final il matadur local, Sangho Lee.
Ils ultims onns ha Galmarini lura adina puspè gì da sbatter cun problems cun ses dies. Tar ses 5avels gieus olimpics avant in mais a Peking, è el crudà or gia en la qualificaziun.